जब तपाईं आफ्नो उपचारका लागि कुनै होमियोप्याथिक चिकित्सककहाँ पुग्नुहुन्छ, त्यतिवेला डाक्टरले तपाईंको शारीरिक तथा मानसिक समस्याबारे जानकारी लिन्छ । यसबाहेक तपाईंको भोक, प्यास, जाडो, गर्मी, इच्छा, अनिच्छा, रिस, द्वेष, स्वभाव, पेसा, सामाजिक अवस्था, निद्रा एवं राति सुत्दा देखिने सपनाको बारेमा पनि प्रश्न गर्छ । यसले रोगीलाई आश्चर्यमा पार्न सक्छ । र, कतिले प्रश्न गर्छन्, ‘डाक्टर साब, मेरो रोगसँग सपनाको के सम्बन्ध छ त ?’
